Kvalifikacijski turnir za "Masters" (snuker)
Kvalifikacijski turnir za "Masters", poznat i kao Benson & Hedges Championship, bio je profesionalni snukerski turnir koji se održavao od 1990. do 2009, izuzev 2004. Svake sezone pobjednik ovog turnira dobijao je pozivnicu za učešće na Mastersu. U 1992/93. bio je manji rangirni turnir, na kojem se dobijalo deset puta manje bodova nego na ostalim rangirnim turnirima. Ovo je bilo zamišljeno kao poticaj da se poveća broj novih profesionalaca, ali većina vodećih igrača nije htjela nastupati, tako da je turnir izgubio status rangirnog. U 2003/04. turnir je službeno preimenovan u "Kvalifikacijski turnir za 'Masters'", budući da zbog novih ograničenja za reklamiranje duhanskih proizvoda u Ujedinjenom Kraljevstvu Benson & Hedges više nije mogao biti sponzor turnira, ali pobjednik je i dalje dobijao pozivnicu za Masters. Nakon jedne godine pauze, vraćen je u kalendar u 2005/06, ali je ponovo obustavljen od sezone 2010/11.